**SUBMĂSURA 6.1**

**Sprijin pentru instalarea tinerilor fermieri**

**Varianta finală 2020**

Prima sesiune din anul 2020 de depunere a Cererilor de finanţare pentru submăsura 6.1 „Sprijin pentru instalarea tinerilor fermieri” din Programul Național de Dezvoltare Rurală (PNDR 2020) se desfășoară în perioada **15 iulie – 15 octombrie 2020** sau până la epuizarea fondurilor alocate acestei sesiuni.

**Fondurile disponibile** pentru submăsura 6.1 „Sprijin pentru instalarea tinerilor fermieri” sunt de 43.022.207 Euro, din care 20.000.000 de euro pentru tinerii fermieri din diaspora.

**Tânărul fermier** reprezintă „o persoană cu vârsta de până la 40 de ani (inclusiv cu o zi înainte de a împlini 41 de ani) la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații”.

În cadrul acestei sesiuni de depunere de proiecte, **vor beneficia de alocare distinctă tinerii cetățeni români din afara granițelor țării care se instalează ca șefi/manageri ai exploatației și care îndeplinesc cel puțin una dintre condițiile următoare**:

* **au absolvit în ultimul an** calendaristic dinaintea depunerii cererii de finanțare **un program de studiu** în domeniul agricol: postuniversitar, universitar, preuniversitar atât din țări membre UE, cât și din țări terțe UE;
* **au avut un loc de muncă** **atât din țări membre UE, cât și din țări terțe UE în domeniul agricol, cel puțin 3 luni în ultimul an** dinaintea depunerii cererii de finanțare.

Pentru dovada locului de muncă solicitanții vor prezenta un document oficial a cărui origine va fi autentificată prin apostilă emisă conform Convenției de la Haga. În cazul statelor nesemnatare a Convenției de la Haga se va face dovada rezidenței (cel puțin 3 luni în ultimul an dinaintea depunerii cererii de finanțare).

**Exploataţia pentru care se solicită finanțarea trebuie să îndeplinească următoarele condiţii**:

* are o dimensiune economică cuprinsă între 12.000 – 50.000 SO; (dimensiunea exploatației agricole se poate calcula și prin noua aplicație pusă la dispoziția publicului pe pagina de internet a AFIR - <http://so.afir.info/>);
* este înregistrată ca microîntreprindere/ întreprindere mică;
* este înregistrată obligatoriu în Registrul Unic de Identificare – APIA, în Registrul agricol și/ sau în Registrul exploatațiilor – ANSVSA.

Exploataţia agricolă trebuie să fie înregistrată de solicitant, în nume propriu, conform formei de organizare pentru accesarea sprijinului, la Primărie în Registrul Agricol, la APIA în Registrul Unic de Identificare şi la ANSVSA în Registrul Exploataţiilor – după caz, înainte de solicitarea sprijinului pentru instalarea tinerilor fermieri.

**Categoriile de solicitanţi eligibili** în funcție de forma de organizare sunt:

* persoană fizică înregistrată şi autorizată în conformitate cu prevederile Ordonanţei de Urgenţă a Guvernului nr. 44/2008, cu modificările şi completările ulterioare:
* individual şi independent, ca persoană fizică autorizată (PFA);
* întreprinzător titular al unei întreprinderi individuale (II);
* întreprinzător titular al unei întreprinderi familiale (IF).
* asociat unic şi administrator al unei societăţi cu răspundere limitată – SRL, înfiinţată în baza Legii nr. 31/1990 republicată, cu modificările şi completările ulterioare;
* asociat majoritar (majoritate absolută 50%+1) și administrator al unei societăţi cu răspundere limitată – SRL, înfiinţată în baza Legii nr. 31/1990 republicată, cu modificările şi completările ulterioare.

Tânărul care se instalează (cel care reprezintă societatea în relaţia cu AFIR) va fi membrul asociatdesemnat de către asociaţi ca **administrator** al societăţii.

Un tânăr fermier poate face parte dintr-o cooperativă agricolă sau un grup de producători, sau să se înscrie ulterior instalării într-o astfel de formă de asociere, cu condiţia menţinerii statutului de şef al exploataţiei agricole.

Este permisă accesarea submăsurii non-agricole 6.2/ 6.4 în același timp cu submăsura 6.1, dar prin Cereri de finanțare diferite.

Exploataţia agricolă cu dimensiunea cuprinsă între 12.000 şi 50.000 SO produce în principal produse agricole vegetale şi/ sau animale (materie primă) pentru consum uman şi hrana animalelor. În dimensiunea economică a exploataţiei agricole, culturile şi animalele care asigură consumul uman şi hrana animalelor trebuie să reprezinte peste 75% din total SO, atât în anul 0, cât şi la solicitarea acordării celei de a doua tranşe de plată (pe toată perioada de implementare şi monitorizare a proiectului).

**Valoarea sprijinului nerambursabil**

Sprijinul public nerambursabil se acordă pentru o perioadă de maxim trei/ cinci ani (perioada de cinci ani se aplică doar pentru sectorul pomicol) și este de:

* 50.000 de euro pentru exploatațiile între 30.000 S.O. și 50.000 SO
* 40.000 de euro pentru exploatațiile între 12.000 S.O. și 29.999 SO

Sprijinul pentru instalarea tinerilor fermieri se va acorda sub formă de sumă forfetară în două tranșe, astfel:

* 75% din cuantumul sprijinului la semnarea Contractului de finanțare;
* 25% din cuantumul sprijinului se va acorda în funcţie de implementarea corectă a Planului de afaceri, fără a depăși trei\* ani (\*cinci ani pentru exploatațiile pomicole), de la semnarea contractului de finanțare.

În cazul exploataţiilor mixte când proiectul a fost încadrat pe sectorul vegetal/zootehnic (aceasta reprezentând componenta majoritară măsurată în SO din total exploataţie), analiza SO a grupei de cultură/animale se va face comparativ cu totalul SO al sectorului vegetal/zootehnic, nu cu total SO al exploataţiei. Astfel încadrarea se va face ţinând cont de tipul exploataţiei (zootehnică/vegetală).

**Cheltuieli eligibile**

Pot fi eligibile toate cheltuielile propuse în Planul de afaceri indiferent de natura acestora, respectând condiţiile prevăzute în Ghidul Solicitantului şi în Fişa tehnică a submăsurii 6.1: capitalul de lucru, achiziţia de teren sau material biologic, efectuare de studii precum cel pentru sectorul pomicol sau privind potenţialul agricol (dacă e cazul) precum şi activităţile relevante pentru implementarea corectă a Planului de Afaceri aprobat.

**Pragul minim** de selecție al proiectelor aferente Submăsurii 6.1 este de **25 de puncte.**

**Pragurile de calitate lunare** sunt următoarele:

* **90 de puncte** (15 iulie – 15 august);
* **85 de puncte** (16 august – 15 septembrie);
* **25 de puncte** (16 septembrie – 15 octombrie)

Depunerea Cererilor de finanțarepentru submăsura 6.1, se va face **on-line** pe **www.afir.info**, conform precizărilor din Ghidul Solicitantului.

Sursa: Agenția de Finanțare a Investițiilor Rurale (AFIR)